### Beslutninger

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 3. december 2025 om magistratsbehandling af forslaget.

Sagen bedes tilbagesendt byrådet via Magistraten.

###

BESLUTNINGSFORSLAG FRA DD

Borgerne i [adresse] har gennem mange år gjort opmærksom på betydelige støjgener fra [adresse], der løber tæt forbi boligområderne på begge sider af vejen.

Teknisk Udvalg har modtaget en redegørelse fra forvaltningen, som konkluderer, at det ikke er muligt at etablere støjvold eller støjskærm på de grønne arealer langs Landevejen i [adresse] under den gældende lokalplan nr. 124.

Lokalplanen har til formål at sikre områdets anvendelse til offentlige formål som plantebælte og hindre enhver form for bebyggelse. Forvaltningen vurderer dog, at en ændring af lokalplanen – eller et tillæg hertil – kan skabe det nødvendige plangrundlag for opsætning af støjafskærmning uden at åbne for almindelig bebyggelse.

Formålet med beslutningsforslaget er at iværksætte udarbejdelsen af et tillæg til lokalplan nr. 124, der udelukkende har til hensigt at muliggøre opsætning af støjværn eller støjskærme på de relevante arealer langs Landevejen i [adresse]. Tillægget skal ikke ændre områdets karakter som offentligt plantebælte eller åbne for anden form for byggeri.

Danmarksdemokraterne foreslår derfor, at byrådet pålægger Teknik og Miljø at udarbejde et forslag til lokalplantillæg, der:

1. Ændrer anvendelsesbestemmelserne i lokalplan 124, så der kan opsættes støjværn eller støjskærme, som led i støjdæmpende foranstaltninger, uden at dette betragtes som bebyggelse.

2. Fastholder områdets formål som grønt og beplantet bælte med karakter af offentligt areal.

3. Afgrænser formålet klart, så der ikke åbnes for bolig-, erhvervs- eller institutionsbyggeri i området.

4. Inddrager relevante borgere og fællesråd i [adresse] i udarbejdelsen af tillægget, så lokale hensyn og æstetiske forhold indarbejdes fra start.

Det skal bemærkes, at den eksisterende lokalplan allerede har fokus på behovet for støjbekæmpelse fra [adresse].

Robert Svendsen

Byrådsmedlem, Danmarksdemokraterne.

### Sagsforløb

Udvalg: [adresse]

Dato: 12-11-2025

Borris Krogh: 40

Sagens behandling blev udsat i byrådets møde den 12. november 2025.